CELEX: C2007/199/09
Language: sl
Date: 2007-08-25 00:00:00
Title: Zadeva C-321/05: Sodba Sodišča (prvi senat) z dne 5. julija 2007 (predlog za sprejetje predhodne odločbe Østre Landsret (Danska)) – Hans Markus Kofoed proti Skatteministeriet (Direktiva 90/434/EGS – Skupni sistem obdavčitve za združitve, delitve, prenose sredstev in zamenjave kapitalskih deležev – Nacionalna odločba, s katero je bila obdavčena zamenjava deležev – Zamenjava deležev – Razdelitev dividend kmalu zatem – Zloraba pravice)

25.8.2007   
            
            
               SL
            
            
               Uradni list Evropske unije
            
            
               C 199/6
            
         Sodba Sodišča (prvi senat) z dne 5. julija 2007 (predlog za sprejetje predhodne odločbe Østre Landsret (Danska)) – Hans Markus Kofoed proti Skatteministeriet
   (Zadeva C-321/05) (1)
   
   (Direktiva 90/434/EGS - Skupni sistem obdavčitve za združitve, delitve, prenose sredstev in zamenjave kapitalskih deležev - Nacionalna odločba, s katero je bila obdavčena zamenjava deležev - Zamenjava deležev - Razdelitev dividend kmalu zatem - Zloraba pravice)
   (2007/C 199/09)
   Jezik postopka: danščina
   Predložitveno sodišče
   Østre Landsret
   Stranki v postopku v glavni stvari
   
      Tožeča stranka: Hans Markus Kofoed
   
      Tožena stranka: Skatteministeriet
   Predmet
   Predlog za sprejetje predhodne odločbe – Østre Landsret – Razlaga člena 2(d) Direktive Sveta 90/434/EGS z dne 23. julija 1990 o skupnem sistemu obdavčitve za združitve, delitve, prenose sredstev in zamenjave kapitalskih deležev družb iz različnih držav članic (UL L 225, str. 1) – Zamenjava kapitalskih deležev, ki ji takoj nato sledi razdelitev dividend družbe prevzemnice v vrednosti, ki presega 10 % nominalne vrednosti kapitalskih deležev, danih v zameno
   Izrek
   V okoliščinah, kot so te v postopku v glavni stvari, se dobiček, kot je bil razdeljeni, ne sme vključiti v izračun „gotovinskega plačila“, predvidenega v členu 2(d) Direktive Sveta 90/434/EGS z dne 23. julija 1990 o skupnem sistemu obdavčitve za združitve, delitve, prenose sredstev in zamenjave kapitalskih deležev družb iz različnih držav članic, in zato zamenjava deležev, kot je ta, na katero se ta zadeva nanaša, pomeni „zamenjavo kapitalskih deležev“ v smislu člena 2(d) te direktive.
   Zato člen 8(1) Direktive 90/434 načelno nasprotuje obdavčitvi take zamenjave deležev, razen če bi se lahko pravila nacionalnega prava o zlorabi pravice, davčni utaji ali izogibanju plačilu davka razlagala v skladu s členom 11(1)(a) navedene direktive in bi s tem utemeljila njeno obdavčitev.
   
      (1)  UL C 257, 15.10.2005.